పద్మావతి మహిళా విశ్వవిద్యాలయము
ఆంధ్ర ప్రదేశ్ రాష్ట్ర మహిళల విద్యాభివృద్ధి కొరకు 1983 వ సంవత్సరంలో శ్రీ ఎన్.టి. రామారావు ముఖ్య మంత్రిగా వున్నప్పుడు శ్రీ పద్మావతి మహిళా విశ్వ విధ్యాలయాన్ని తిరుపతిలో ఏర్పాటు చేసారు. అంత వరకు పద్మావతి మహిళా కళాశాలగా , శ్రీ వేంకటేశ్వరా యూనివివర్సిటి కి అనుబంధమై వుండిన ఈ కళా శాల విశ్వవిద్యాలయంగా మార్పు చెందింది. ఇది ఆంధ్ర ప్రదేశ్ లోని ఏకైక మహిళా విశ్వ విద్యాలయం. ఇది చిత్తూరు జిల్లా ప్రముఖ పట్టణమైన తిరుపతిలో- పవిత్ర తిరుమల కొండ పాదాల చెంత సుమారు 138 ఎకరాల విస్తీర్ణం లో నిర్మించ బడివున్నది. మొదట్లో 10 ఫాకల్టీలతో, 300 మంది విద్యార్థులతో, 25 మంది ఉద్యోగులతో ప్రారంబమైన ఈ విశ్వ విద్యాలయం కాల క్రమేణ ఎంతో అభి వృద్ధి చెందినది.
ఆశాపూర్ణా దేవి
ఆశాపూర్ణా దేవి (బెంగాలీ: আশাপূর্ণা দেবী), బెంగాలీ నవలా రచయిత మరియు కవయిత్రి. ఆమె జనవరి 8 1909 న జన్మించారు.ఆమెకు అనేక బహుమతులు మరియు అవార్డులు లభించాయి. 1976 లో జ్ఞానపీఠ అవార్డు మరియు భారత ప్రభుత్వం చే పద్మశ్రీ అవార్దు అందుకున్నారు. జబల్‌పూర్ విశ్వవిద్యాలయం, రవీంద్రభారతి, బృందావన్ మరియు జదవ్‌పూర్ విశ్వవిద్యాలయములందు డి.లిట్ ను పొందారు.1989 లో విశ్వభారతి విశ్వవిద్యాలయం ఆమెను "దేశికోత్తమ" అనే బిరుదుతో గౌరవించింది. ఆమె నవలా రచయితగా మరియు లఘు కథా రచయితగా చేసిన కృషికి 1994 లో సాహిత్య అకాడమీ ఆమెను ఉన్నతమైన పురస్కారమైన సాహిత్య అకాడమీ ఫెలోషిప్ ను యిచ్చి సత్కరించింది. ఆమె 1995 లో మరణించారు.